Dunyo bo‘yicha eng ommabop avtomobil ranglari ma’lum qilindi

Amerikaning Axalta Coating Systems firmasi dunyo bo‘yicha eng ommabop avtomobil ranglarini aniqlash uchun o‘tkazgan tadqiqot natijalarini chop etdi. Bu haqda Motor xabar bermoqda.

Mutaxassislarning ta’kidlashicha, oxirgi vaqtlarda kuzovi yorqin rangli mashinalarning yana urf bo‘lishi kuzatilmoqda.
Tadqiqotga ko‘ra, oq rang dunyo bo‘yicha eng ommabopligicha qolmoqda. Yangi xarid qilingan mashinalarning o‘ntadan to‘rttasi aynan shu rangga bo‘yalgan.
Dunyo bo‘yicha eng ommabop avtomobil ranglari:
1-o‘rin: Oq (37 foiz)
2-o‘rin: Qora (18 foiz)
3-o‘rin: Kul rang (11 foiz)
4-o‘rin: Kumush rang (11 foiz)
5-o‘rin: Qizil (6 foiz)
6-o‘rin: Ko‘k (6 foiz)
7-o‘rin: Jigar rang/sarg‘ish (6 foiz)
8-o‘rin: Sariq (3 foiz)
9-o‘rin: Yashil (1 foiz)
10-o‘rin: Boshqa ranglar (1 foiz).
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.